Berlingske Tidende, 1836-03-04
Sagen angaaende Mekanikus Gamsts Andragende om Ophævelsen af Placaten af 23de October 1835. (See denne Tidende No. 71772.) Det ovennævnte Andragende, som Mekanikus Gamst har indgivet til Stændernes Forsamling, er af følgende Jndhold: "Paa en Tid, da man mere end nogensinde erkjender Jndustriens Gavnlighed for en Stat, og der derfor vises den al Opmærksomhed og Understøttelse, saavel fra det Offentlige som det Private, synes man høiligen at maatte beklage, den Jndskrænkning, som nyligen er bleven paalagt hele Haandværks- og Fabrikklassen ved Placaten af 23de October 1835, der forbyder Haandværkssvende at vandre til Steder, hvor Associationer og Forsamlinger taales. "Det ligger nemlig i Sagens Natur, at den der reiser paa sin Kunst eller Profession, i Valget af de Steder han besøger, ene tager og ene bør tage Hensyn til den større eller mindre Leilighed, der paa saadanne Steder tilbyder sig for ham til at uddanne sin Duelighed og føre ham videre frem i sit Fag, og det er da indlysende, at enhver Tvang, der i denne Henseende paalægges ham af andre Hensyn, letteligen vil kunne komme i Strid med Hensigtsmæssigheden af hans Reiseplan, og blive en Hindring for det, der netop burde være hans Reises Øiemed, da det jo saare let kunde indtræffe, at saadanne Foreninger, som de Placaten omtaler, netop fandtes paa det Sted, der frembød den fortrinligste Leilighed for den Enkelte til at gjøre sig fuldkommen i sit Fag. "Naar man desuden betænker det Vanskelige for en Reisende i dette Tilfælde forud at vide, hvilke Steder han ikke tør nærme sig, indsees det, at han let mod sin Villie kan komme til et Sted, som Placaten byder ham strax igjen at forlade, og det muligen under Forhold, der gjorde det absolut nødvendigt for hans Existence, at opholde sig der i nogen Tid, ligesom det og for den, der i længere Tid, førend Forordningen udkom, havde opholdt sig paa et saadant Sted, og der fundet et fordeelagtigt og lærerigt Engagement, vilde være haardt strax at forlade samme. Da jeg ikke med Vished veed, til hvilke Associationer og Forsamlinger Placaten sigter, i er det vanskeligt at bedømme, hvorvidt det er at befrygte, at den Reisende, ved at opholde sig paa Steder, hvor saadanne Forsamlinger holdes, kunde vorde bibragt farlige Grundsætninger; men det er neppe rimeligt, at en enkelt dansk Mandom han end ved sin Tilbagekomst maatte medbringe friere Anskuelser, skulde være istand til at udbrede skadelige og utilladelige Meninger blandt sine Jevnlige paa en saadan Maade, at deraf kunde opstaae Fare for det Offentlige og Laugsvæsenet i Særdeleshed.""Jeg troer derfor at burde henlede den ærede Forsamlings Opmærksomhed paa, at understøtte en allerunderdanigst Petition, enten og bemeldte Placats Ophævelse, eller i alt Fald en Modification i samme, saaledes, at det ved en speciel Tilladelse, uden Hensyn paa de i Placaten omtalte Hindringer, maatte kunne tilstedes den duelige Haandværker eller Fabrikarbeider at besøge det Sted, hvor han beviisligen maatte kunne finde fortrinlig Leilighed til at udvide sin Jndsigt og Duelighed i det Fag, hvortil han havde bestemt sig, som og, at det maatte tillades den, der allerede i Forveien havde fundet Engagement paa et saadant Sted, fremdeles at forblive der. Til at tage dette Andragende under Overveielse nedsattes en, af 3 Medlemmer bestaaende, Committee (Salicath, Gamst, Hvidt), som senere fik overleveret en til Forsamlingen stillet Petition, samme Gjenstand betræffende, fra 1036 kjøbenhavnske Haandværkssvende. Den var underskreven af 288 Snedkersvende, 185 Skrædder svende, 80 Malersvende, 72 Bundtmagersvende 124 Skomagersvende, 72 Guldsmedsvende, 55 Grovsmedsvende, 98 Kleinsmedsvende, 26 Kobbersmedsvende og 36 Blikkenslagersvende. Efterat Committeen havde afgivet sin Betænkning over det af Mekanikus Gamst indgivne Andragende, blev Sagen discutteret i tvende Plenarmøder, den 10de og 13de Februar. Committeens Betænkning er af følgende Jndhold: "Stænder-Forsamlingen har overdraget undertegnede Committee at afgive Betænkning over det af medundertegnede Mekanikus Gamst indgivne Andragende om enten Ophævelse af eller Modification i Bestemmelserne i Placaten af 23de October f. A., der indeholder: deels et Forbud imod, at de i Danmark hjemmehørende Haandværkssvende paa Vandring maae besøge eller opholde sig i de Lande eller Stæder, hvor Associationer og Forsamlinger af Haandværkssvende taales, saalænge det er notorisk, at saadanne der tilstedes, med Opfordring til de Personer, som staae i Familieforhold til de Haandværkssvende, som opholde sig paa saadanne Steder, at formaae dem til at forlade disse, – og deels den Straffebestemmelse for de Haandværkssvende, der uagtet dette Forbud og denne Opfordring begive sig hen til eller forblive i saadanne Lande, at de, i Mangel af fyldestgjørende Undskyldning, først et Aar efter deres Tilbagekomst kunne stedes til at vinde Borgerskab paa deres Profession, eller til at nedsætte sig paa Landet, ligesom endelig ogsaa samtlige Politi=Øvrigheder er paalagt den største Aarvaagenhed med de fra saadanne Lande tilbagevendende Haandværkssvende. "Proponenten, der har gjort den Haandværks og Fabrik-Classen herved paalagte Jndskrænkning til Gjenstand for sit Andragende, har formeent, at den, der reiser for at uddanne sig i sit Fag, kun tager Hensyn til, hvor Leilighed til saadan Uddannelse tilbyder sig, saa at det i Placaten indeholdte Forbud vil hindre ham i at opfylde Øiemedet med hans Reise, naar de Foreninger, hvis Charakteer Placaten ikke udtrykkelig angiver, maatte findes i de Lande, der tilbyde Leilighed til størst Dannelse, ligesom det ogsaa er en Ulempe, at danske Haandværkssvende, ifølge Lovbudet, skulle forlade de Steder, hvor de allerede, for Placaten udkom, kunne have fundet et fordeelagtigt og lærerigt Engagement. Han har derfor formeent, at, da der vel ingen Grund er til Frygt for nogen Fare for det Offentlige, om end en enkelt Haandværkssvend hjembragte friere Anskuelser, er der Anledning til at andrage paa dette Lovbuds Ophævelse eller paa den Modification i samme, at det ved speciel Tilladelse maatte tilstedes den duelige Haandværker at besøge det Sted, hvor han beviisligen maatte kunne finde Leilighed til at forøge sin Jndsigt og Duelighed i sit Fag og at en lignende Tilladelse til at forblive paa saadanne Steder maatte meddeles dem, der allerede have fundet Engagement paa et saadant Sted. Senere er Committeen tilstillet en, Stænder-Forsamlingen af Secretær Ussing, overleveret, Petition, forsynet med 1036 Underskrifter af kjøbenhavnske Haandværkssvende fra forskjellige Laug, der ligeledes gaaer ud paa dette Lovbuds Tilbagekaldelse.""Forsaavidt der ved Jndgivelsen af det førstnævnte Andragende af Flere af Forsamlingens Medlemmer blev omhandlet, hvorvidt dette Lovbud involverede en Jndskrænkning i en personlig Rettighed, og som saadant kunde være at henføre til dem, paa hvilke, forinden deres Emanation, Fdn. 28de Mai 1831 §. 4 er anvendelig, har Proponenten ikke herom yttret noget i sit Andragende. Skjøndt denne Omstændighed ikke vilde være tilstrækkelig Grund for Committeen, til at undlade herom at yttre sig, anseer den dog videre Undersøgelse herom netop derved at være bleven overflødig, at hiint Spørgsmaal allerede ved den i Forsamlingen yttrede og fra Jngen af de øvrige Medlemmers Side modsagte Formening har været under Omhandling.